## **Ülevaade Viljandi linna arengukava 2020-2025 täitmisest**

Viljandi linna arengustrateegias 2030+ ning Viljandi linna arengukavas 2020-2025 on esitatud majandusliku, sotsiaalse ja kultuurilise keskkonna ning looduskeskkonna arengu pikaajalised suundumused ja vajadused, probleemide ja võimaluste hetkeolukorra analüüs tegevusvaldkondade lõikes, tegevusvaldkondade strateegilised eesmärgid koos taotletava mõjuga arengukava perioodi lõpuni ning strateegiliste eesmärkide täitmiseks vajalikud tegevused arengukava perioodi lõpuni.

Viljandi Linnavolikogu algatas 28.05.2020 Viljandi linna arengustrateegia 2030+ ning Viljandi linna arengukava ja eelarvestrateegia aastateks 2020–2025 ülevaatamise. Viljandi Linna arengustrateegia 2030+ ja Viljandi linna arengukava aastateks 2020-2025 kehtestati [Viljandi Linnavolikogu 26.11.2020 määrusega nr 89](https://www.riigiteataja.ee/akt/404122020051).

Arengukava täitmise aruanne on teemade ja valdkondade alusel jaotatud järgmisteks osadeks:

1. Võimekas, kaasav ja tark Viljandi linn - linna juhtimine, innovatsioon ja targa linna põhimõtete rakendamine.
2. Säästev ja roheline Viljandi linn - jäätmekäitlus, saaste vähenemise, bioloogilise mitmekesisuse ja maastiku kaitse, haljastus ning energiatõhusus.
3. Hubane ja turvaline Viljandi linn - ehitatud keskkond - avalik kord ja turvalisus, tänavad, kõnniteed, kergliiklusteed, ühisveevärk ja –kanalisatsioon, tänavavalgustus, elamu- ja kommunaalmajandus, kinnisvara ja planeeringud.
4. Ettevõtlik ja ettevõtlust toetav Viljandi linn - Ettevõtluskeskkond - ettevõtlusalad, tingimused ettevõtluskeskkonna arenguks, töökohad ja tööhõive.
5. Kutsuv ja unistav Viljandi linn - turismivaldkond - mainekujundus, turismiteenused, vaatamisväärsused, suurüritused ja rahvusvaheline koostöö.
6. Õppiv ja nooruslik Viljandi linn - haridusvaldkond - lasteaiad, põhikoolid, gümnaasium, kutseõppeasutused, kõrgkoolid, täiskasvanute täiendkoolitus, huviharidus ja huvitegevus, koolitransport ja hariduse tugiteenused.
7. Kultuuri- ja spordilinn Viljandi - kultuuri- ja spordivaldkond, noorsootöö, vaba aja tegevused, raamatukogud, rahvakultuur, muuseumid, teatrid, religiooni- ja muud ühiskonnategevused.
8. Hooliv ning sotsiaalselt turvaline Viljandi linn - sotsiaalvaldkond - puuetega inimeste, eakate, laste ja noorte sotsiaalhoolekande asutused ja sotsiaalne kaitse, töötute sotsiaalne kaitse, eluasemeteenused ja sotsiaalne kaitse riskirühmadele.

Viljandi linna arengukava täitmise aruanne on koostatud kehtiva Viljandi linna arengukava 2020-2025 tegevuskava alusel ning ei kajasta tegevuskavas sisalduvaid aastatel 2021-2025 elluviidavaid ja *perspektiivseid* tegevusi. Aruanne on ülevaade kaheksa valdkonna tegevuskava täitmisest 2020. aastal.

**1. VÕIMEKAS, KAASAV JA TARK VILJANDI LINN**

Linna juhtimine, innovatsioon ja targa linna põhimõtete rakendamine.

|  | Tegevus | Täitmine 2020. aastal |
| --- | --- | --- |
| **Meede 1 Jätkusuutlik, teadmistepõhine ja kompetentne linna juhtimine** |
| 1.1. | Hea ja vajaliku avaliku teenuse pakkumine. „Ühe ukse poliitika“ põhimõtte rakendamine kodanike ja linnavalitsuse vahelisel suhtlemisel  | Viljandi linna poolt pakutav avalik teenus on seaduslik, inimesekeskne, usaldusväärne, asjatundlik, erapooletu, läbipaistev ja arusaadav. Asjaajamise korraldamine linnavalitsuse ametites on korrektne, sõbralik ja mugav. Tõhustame linnavalitsuse ametite koostööd ning vähendame kodanike vajadust liikuda ametkondade vahel oma murele lahenduste leidmiseks. Mitme valdkonna teenuste pakkumine on parema tulemuse saavutamiseks lõimitud, näiteks haridus- ja sotsiaalvaldkonna teenused. |
| 1.2. | Ametnike ja töötajate kompetentside tõstmine  | Tagatud on süsteemne ja eesmärgipärane ametnike ja töötajate koolitus- ja arendustegevus. Mitmed ametnikud ja töötajad omandavad erialase kompetentsi tõstmiseks teist kõrgharidust. |
| 1.3. | Ametikohtade analüüsi läbiviimine | Kantselei koosseisus rakendus linna tegevust toetavate tööde kvaliteedi tõstmise, protsesside parema juhtimise ja infotehnoloogia kiirema arengu kavandamise eesmärgil 3 teenistust – õigusteenistus, asjaajamisteenistus ja infotehnoloogiateenistus. Algatati töö efektiivsemaks korraldamiseks kinnisvara haldusameti ja majandusameti ümberkorraldamine haldusametiks. |
| **Meede 2 Targa linna põhimõtete rakendamine, kaasaegse IT taristu arendamine ja kasutajasõbralike e-teenuste pakkumine** |
| 2.2. | IT-kompetentsikeskuse loomine ja arendamine | Käivitati infotehnoloogiateenistus hallatavate asutuste IT-teenuste ja –taristu ühtsetel põhimõtetel toimimiseks. Teenistus mehitati spetsialistidega tagamaks infotehnoloogiaga korraldamine kõigis hallatavates asutustes. Soetati videokonverentsiseadmed ning loodi võimalusi kaugtööks ja videokoosolekute pidamiseks, uuendati kasutusel olevaid tarkvara lahendusi. |
| 2.3. | E-teenuste arendamine | Linnaelanikele kvaliteetsete e-teenuste pakkumiseks ja toimingute läbiviimiseks kasutatakse ja arendatakse erinevaid e-teenuste keskkondi. Iseteeninduskeskkonna SPOKU kaudu võimaldatakse linnaelanikel esitada elektroonselt erinevaid taotlusi: hariduse, keskkonna, linnamajanduse, taksoveo ja planeeringute valdkonnas ning projektitaotlusi. Keskkonna kaudu saab taotleda erinevaid toetusi: sünnitoetus, matusetoetus, restaureerimistoetus ning taotleda stipendiume. |
| 2.4. | Andmekogude arendamine, aktualiseerimine ja ühildamine ning kasutatavuse suurendamine | Koostamisel (2021) on ametnike ja töötajate poolt kasutatavate andmekogude ülevaade.  |
| 2.5. | Iga-aastased ajurünnakud uute lahenduste leidmiseks | Ajurünnakuid uute lahenduste leidmiseks ei ole läbi viidud. Arengudokumentide ülevaatamise ja hallatavate asutuste arengukavade koostamise käigus ning erinevates töörühmades pakutud uute ideedega on dokumentide koostamisel arvestatud.  |
| 2.7. | WiFi alade arendamine | Kesklinna avaliku ruumi kaasajastamise käigus loodi valmisolek avaliku WiFi ala avamiseks Vabaduse platsil. |
| **Meede 3 Toimiva koostöö tihendamine teiste kohalike omavalitsustega ning maakonnakeskuse rolli täitmine** |
| 3.1. | Osalemine omavalitsuste koostööorganisatsioonide töös | Viljandi linn osaleb liikmena Viljandimaa Omavalitsuste Liidu, Viljandimaa Ühistranspordikeskuse, Eesti Linnade ja Valdade Liidu töös. Omavalitsuste koostöökogu Eesti Linnade ja Valdade Liit kaasab liikmeid eelnõude kooskõlastamise protsessi ning jagab olulist valdkondlikku teavet.  |
| 3.2. | Koostöö arendamine Viljandimaa kohalike omavalitsustega | Tehti koostööd Viljandi maakonna teiste omavalitsustega. Peamisteks teemadeks olid maakonna arengustrateegia ülevaatamine, haridusliku erivajaduste laste tugisüsteemide arendamine, sportimisvõimaluste loomine ja kultuuriürituste korraldamine. Kooskõlastati Viljandi valla üldplaneeringut. |
| 3.3. | Maakonnakeskuse kohaliku omavalitsuse rolli täitmine | Viljandi linn kui maakonnakeskuse omavalitsus täidab maavalitsuse pädevuses olnud perekonnaseisutoimingute teostamise ülesandeid, Riigikogu ja Euroopa Parlamendi valimiste läbiviimisega seotud ülesandeid ning asendus- ja järelhooldusteenuse rahastamise ja teenuse lepingute sõlmimise ning alaealiste õigusrikkujatega seotud tegevusi.  |
|  3.4. | Kogemuste jagamine | Jagati kogemusi teistele omavalitsustele peamiselt sotsiaaltöö ja hariduse tugisüsteemide osas. |
| **Meede 4 Linnaelanike ja ühenduste kaasamine ning tunnustamine** |
| 4.2. | Kaasava eelarve protsessi jätkamine ja arendamine | Jätkati kaasava eelarve menetluse läbiviimist eesmärgiga parandada kogukonna arusaama linnaeelarvest ja selle kujunemisest ning tõhustamaks kogukondade vahelist koostööd uute ideede elluviimiseks või linnas mõnele olulisele valupunktile lahenduse leidmiseks.Kaasava eelarve tulemusel rajati Viljandi Huvikooli ja Viljandi Kesklinna Kooli vahel olevale rohealale seikluslinnak. Viidi läbi 2021. aasta kaasava eelarve menetlus, mille tulemusel elluviidavaks ideeks sai „Jakobsoni kooli jalakäijate ala turvaliseks“. |
| 4.3. | Linnaosade ja kogukondade kaasamine otsustusprotsessidesse | Linnaelanikke kaasati linnakeskkonda ja linnaelu puudutavatesse otsustesse teavituste ja avalike aruteludega. Toimusid arengudokumentide avalik väljapanek ja arutelu, kesklinna avaliku ruumi ehitustööde teavituskoosolek, Uue tänava projektlahenduse tutvustus, detailplaneeringute avalikud väljapanekud. |
| 4.4. | Korteriühistute ja kogukondade toetamise programm „Õue- ja haljasalad korda“ | Töötati välja korteriühistute õue- ja haljasalade korrastamiseks toetuse andmise korra eelnõu. Programmi rakendamine on planeeritud alates 2021. aastast.  |
| 4.5. | Tunnustamine ja tänuürituste korraldamine | Tunnustati vabaühendusi, eraisikuid, ettevõtteid linnale oluliste tegude või saavutuste eest. Anti välja Viljandi linna elutööpreemia, 2020. aasta aastapreemia, teatripreemia, 2 spordipreemiat, 2 kultuuripreemiat, aasta noore preemia, laste- ja noortesõbraliku ettevõtte preemia ning ettevõtluse edendaja tiitel. |
| 4.6. | Konkursside läbiviimine  | Konkursil „Värvid linna 2020“ anti välja:* 4 konkursi „Värvid linna 2020” peapreemiat a´ 320 eurot koos emailmärgi „Värvid linna 2020” ja Viljandi rae tunnuskirjaga,
* 2 teist preemiat a´ 200 eurot koos emailmärgi „Värvid linna 2020”ja Viljandi rae tunnuskirjaga,
* 4 Viljandi rae tunnuskirja;
* 1 Viljandi rae tunnuskiri ja raamat „Kaunis kodu 2020“.

Konkursil „Kaunis Viljandi 2020“ anti välja:* 2 konkursi „Kaunis Viljandi 2020” emailmärki koos 100 eurose preemiaga ja Viljandi rae tunnuskirjaga;
* 1 konkursi „Kaunis Viljandi 2020“ emailmärk koos Viljandi rae tunnuskirjaga;
* 3 100 eurost preemiat koos Viljandi rae tunnuskirjaga;
* 5 Viljandi rae tunnuskirja koos raamatuga „Kaunis Kodu 2020“;
* 12 Viljandi rae tunnuskirja.
 |
| **Meede 5 Viljandi linna positiivse kuvandi säilitamine ja arendamine** |
| 5.1. | Linna mainekontseptsiooni rakendamine  | Viljandi linna visuaalse identiteediga kujundust kasutati linna trükistel, meenetel, veebikanalites ja mujal.  |
| 5.2. | Linna mainekampaaniate väljatöötamine ja läbiviimine  | **Viljandi linn saatis kunstnik Ave Nahkuri maali põhjal valminud jõulukaardi ligi 400-le sõbrale ja koostööpartnerile.****Ilmus Heiki Raudla koostatud raamat „Raekojas läbi aegade“.** |
| 5.3. | Linnameedia arendamine | Jätkati Linnalehe väljaandmist ja arendamist ning koostööd ajalehe „Sakala“, KUKU raadio ja teiste meediaettevõtetega.  |
| 5.4. | Infomaterjalide koostamine ja levitamine | Pakutavate teenuste ja toetuste ning toimingute kohta avaldati infot erinevate kanalite kaudu, sh linna veebilehel. Info efektiivseks edastamiseks anti välja paberkandjal infolehti ning kasutati otsepostitusi. Olulist infot edastati erinevatel avalikel koosolekutel ja kogunemistel. |
| 5.5. | Viljandis elamise ja elama asumise väärtustamine  | Väljastatud pressiteadete kaudu edastati infot Viljandis toimunud sündmuste, saavutuste, kordaminekute jt kohta. Pressiteadete kaudu edastati infot linnavalitsuse istungitel otsustatu, tööde alustamise kohta erinevatel objektidel ning infot valminud objektidest.  |

**2. SÄÄSTEV JA ROHELINE VILJANDI LINN**

Jäätmekäitlus, saaste vähenemise, bioloogilise mitmekesisuse ja maastiku kaitse, haljastus ning energiatõhusus.

|  | Tegevus | Täitmine 2020. aastal |
| --- | --- | --- |
| **Meede 6 Puhta looduskeskkonna hoidmine. Looduskeskkonna ja linnaruumi arukas hooldamine. Elanikkonna keskkonnateadlikkuse tõstmine.** |
| 6.1. | [Haljastu arengukava 2019-2030](https://www.riigiteataja.ee/akt/421032019005) elluviimine | Viidi ellu haljastu arengukavas kajastatud tegevusi.Haljasaladel ja kalmistutel tagati igapäevane heakord. Viljandi Linnahooldus hooldab haljasalasid ca 1 600 000 m2, ja kalmistuid kokku 233 466 m2 ulatuses. Haljasaladel teostati järgmisi töid: prügi korjamine, niitmine, trimmerdamine, hekkide lõikus, haljasalade korrastamine (kivide korjamine, vajadusel muru külvamine jms), käigurajade hooldamine (mürgitamine, rohimine), kändude freesimine, ohtlike okste ja puude eemaldamine, kevadel suurpuhastus, sügisel lehtede koristus. Kalmistutel teostati järgmisi töid: hooldamata haudade võsast puhastamine/tähistamine, ohtlike okste eemaldamine, niitmine, hekkide lõikus ja hooldus, prügivedu, kaevude korrashoid, teede korrashoid, inventari hooldus, hoolduskohustusega haudade hooldamine. Parkides ja alleedel viidi läbi vastavalt vajadusele puude ja põõsaste hoolduslõikust, puude raiet ja istutustöid. Suvelilledega kaunistati avalikku ruumi ja loodi linnakujundusele lisaväärtust. Viidi läbi hankemenetlus dekoratiivhaljastuse korraldaja leidmiseks uueks perioodiks. |
| 6.2. | Lossipargi hoolduskava koostamine ja rakendamine | Alustati lossipargi uue hoolduskava 2022-2031 koostamist. Hoolduskava valmib 2021. aasta novembriks. Hoolduskava koostatakse eesmärgiga sõnastada hooldusperioodi eesmärgid ning tegevuskava, mis on aluseks hooldustööde planeerimisel, tegemisel ja rahastamisel. |
| 6.4. | Lastepargi uuendamine | Lastepargi uuendustööd on kavas läbi viia 2021. aastal. Parki paigaldatakse värviline purskkaev ja rekonstrueeritakse pargiteid. |
| 6.8. | Kalmistute hoolduskava väljatöötamine ja rakendamine | Kalmistute hoolduskava jäi välja töötamata eelarvekärbete tõttu, vahendeid ei ole eraldatud ka 2021. aastaks. Igapäevaste hooldustöödega Viljandi linna kalmistutel tegeleb Viljandi Linnahooldus.  |
| 6.9. | Valuoja oru kaasajastamine | Anti luba Viljandi Rotary klubile Valuoja orgu 18 korvi ja viskealaga kettagolfi pargi rajamiseks. |
| 6.10. | [Viljandi järve maastikukaitseala kaitsekorralduskava 2011-2020](https://www.keskkonnaamet.ee/sites/default/files/viljandi_mka_kkk_2011_2020.pdf) meetmete elluviimine | Viljandi järve maastikukaitsealal teostati elupaikade ja puhkekohtade hooldustöid. 3,33 hektaril teostati aruniidu hooldustöid Närska mäe, Huntaugu ja Paadimehe piirkonnas, luhaniidu ja aruniidu hooldustöid maastikukaitseala lääneosas ja Männimäe piirkonnas. Metsaradasid puhastati võsast.Kaitsekorralduskava uuendamine on Keskkonnaametil kavas 2021. aastal.  |
| 6.11. | Harrastuskalastajatele püügivõimaluste tagamine ja kalavarude suurendamine | Harrastuskalastajate püügivõimaluste parandamiseks hooldati avalikke paadisildu ning paigaldati Viljandi järve kaldale 2 uut paadisilda – Viiratsi ja paadimehe paadisillad.Viljandi järve asustati 600 haugi ja 400 koha maimu. |
| 6.12. | Veekogude hooldamine | Veetaimestikku niideti Paala ja Viljandi järvel. Korrastati järvede suplusalasid. |
| 6.13. | Vabaõhu puhkamisalade kasutusvõimaluste mitmekesistamine | Hooldati ja uuendati veekogude kallastele rajatud puhkekohti. Uuendati järveäärse terviseraja katet ning puhastati raja ääri võsast. Uue ilme sai Viljandi järve rotund ning järve randa paigaldati rannadušš. |
| 6.14. | Lammaste karjatamine Lossipargis | Koostöös ettevõtjaga jätkati lammaste karjatamist lossimägede nõlval Rannapuiestee ääres. Lambad olid Lossipargis 3 suvekuud ning pakkusid möödujatele toredaid elamusi.  |
| 6.15. | Kinnistuomanike teavitamine nende kohustustest kinnistuga piirnevate kõnniteede hooldamisel | Linna veebilehe, sotsiaalmeedia kanalite ja ajakirjanduse kaudu edastati kinnistuomanikele teavitusi nende kohustustest kinnistuga piirnevate kõnniteede hooldamisel. Vajadusel pöörati kinnistuomanike tähelepanu nende kohustuste täitmata jätmisest. |
| 6.16. | Säästva arengu põhimõtteid toetava hariduse edendamine linna haridusasutustes | Toetati keskkonnahariduse edendamist haridusasutustes. Lasteaedadesse ja koolidesse on paigaldatud prügi sorteerimisjaamad koos vastavate juhistega, mis suunab prügi sorteerimisharjumusi lastel ja töötajatel. |
| 6.17. | Isedeklareeruvate keskkonnamärgiste kasutamise ja organisatsioonide keskkonnamõju jälgimise programmidega liitumise soodustamine | Hallatavad asutused jälgivad on oma tegevuses keskkonnasäästlikke põhimõtteid ning neil on võimalik liituda keskkonnamõju jälgimise programmidega.Viljandi Huvikool liitus 2019 a. rahvusvahelise keskkonnaprogrammiga Roheline kool. |
| 6.18. | Võõrliikide tõrjumine | Vereva lemmmaltsa levikualal Viljandi järve ja Mustla maantee vahelisel ca 4 hektari suurusel alal niideti taimi nende leviku tõkestamiseks. |
| 6.19. | Ilmarise tn (Uueveski-Lembitu pst lõigus ) ja M. Veske pst allee uuendamine | Ilmarise tänaval ja Mihkel Veske puiesteel eemaldati üheksa kaske. |
| 6.20. | Uue tn allee taastamine | Koostamisel Uue tänava rekonstrueerimisprojektiga nähakse ette tänavaäärne haljastus ning see teostatakse 2021. aastal tänava rekonstrueerimistöödega. |
| 6.21. | Mõisapargi kõnniteede ja sissesõidutee ehitamine | Mõisapargi kõnniteede ja sissesõidutee ehitustööd tehakse 2021. aastal. |
| **Meede 7 Jäätmetekke vähendamine ja elanikkonna keskkonnateadlikkuse tõstmine** |
| 7.1. | Viljandi linna jäätmekava 2015-2020 elluviimine ja jäätmekava 2021-2026 koostamine | Viidi ellu Viljandi linna jäätmekavas 2015-2020 kajastatud tegevusi. Koostati [Viljandi linna jäätmekava 2021-2026](https://www.riigiteataja.ee/akt/405022021017), milles on analüüsitud Viljandi linna jäätmehoolduse hetkeolukorda, on käsitletud jäätmehoolduse arendamist, kavandamist ja korraldamist ning määratletud vajalikud tegevused, eesmärkide saavutamise meetmed ja ressursid. |
| *7.2.* | Viljandi jäätmejaama kaasajastamine | Jäätmejaama osteti autokaal. Asuti koostama jäätmejaama rekonstrueerimise põhiprojekti, mis valmib 2021. aasta alguses. |
| 7.3. | Korraldatud jäätmeveo teenuste kontsessiooni edasine rakendamine | Korraldatud jäätmeveo teenuste kontsessiooni leping sõlmiti AS-iga Eesti Keskkonnateenused perioodiks 01.04.2020-31.03.2022. Korraldatud jäätmeveoga hõlmatud jäätmeliikideks on:segaolmejäätmed jäätmenimistu koodiga 20 03 01 ning paber ja kartong koodiga 20 01 01. |
| 7.4. | Jäätmete liigiti kogumise võrgustiku arendamine | Sõlmiti koostöölepingud OÜ Tootjavastutusorganisatsiooni ja osaühinguga Eesti Pakendiringlus pakendi ja pakendijäätmete kogumiseks linna territooriumil. Lepingutega määrati kindlaks pakendikonteinerite asukohad ja teenindamise tingimused.Viidi läbi kogumiskampaania, mille jooksul said linnaelanikud Viljandi jäätmejaamas ära anda suurjäätmeid, mida kaalu või mahu tõttu ei ole võimalik paigutada kogumismahutisse. Koostöös taaskasutusorganisatsiooniga Humana oli jäätmejaamas võimalik üle anda taaskasutuskõlblikke riideid, kodutekstiili ja jalatseid, et need uuele ringile suunata.MTÜ Uuskasutuskeskus korraldas kogumisringi, mille käigus said elanikud ära anda kasutuskõlblikke asju.Viljandi linna territooriumile on paigutatud jäätmete liigiti kogumiseks 61 segapakendi, 26 paberpakendi ja 2 klaaspakendi konteinerit. |
| 7.5. | Ülelinnaline tasuta aia- ja haljastusjäätmete vedu  | Kevadel ja sügisel toimus ülelinnaline aia- ja haljastusjäätmete vedu ning aastavahetuse järgselt jõulukuuskede kogumisring. |
| 7.6. | Keskkonnateadlikkuse tõstmine elanikkonna hulgas | Korraldati jäätmete liigiti kogumise kampaaniaid ja muid aktiivseid kaasavaid tegevusi. Elanikele edastati teavitusi linna kodulehekülje, sotsiaalmeedia ja ajakirjanduse kaudu. Ajakirjanduse vahendusel on esile toodud jäätmealaseid probleeme ning räägitud jäätmete sortimise tähtsusest.Lasteaedadesse ja koolidesse on paigaldatud prügi sorteerimisjaamad koos vastavate juhistega, mis suunab prügi sorteerimisharjumusi lastel ja töötajatel. Linna veebilehe kaudu edastati soovitused jäätmetega toimimiseks Covid-19 leviku perioodil. |
| 7.7. | Elanike teavitamine korrektse kompostimise tähtsusest | Elanikele edastati teavitusi linna kodulehekülje, sotsiaalmeedia ja ajakirjanduse kaudu. |
| 7.8. | Keskkonda parandavate tegevuste toetamine | Toetati keskkonna parandamise tegevuste läbiviimist ja neis osalemist. |
| **Meede 8 Saaste vähenemine** |
| 8.1. | Kergliiklusvõimaluste propageerimine | Alustati läbirääkimisi renditõukerataste teenuse tulekuks Viljandisse. Lepingut ei sõlmitud Covid-19 haigusest tingitud eriolukorra tõttu. Teenuse pakkumist planeeritakse alustada 2021. aastal. |
| 8.2. | Keskkonnasäästliku ühistranspordi soodustamine  | Koostöös Viljandimaa Ühistranspordikeskusega arutati avaliku liiniveo teenuskorralduse mudeli analüüsi käigus keskkonnasäästliku ühistranspordi võimalusi. |
| **Meede 9 Energiatõhususe põhimõtete rakendamine** |
| 9.1. | Linnale kuuluvate hoonete energiatõhusaks muutmine | Hoonete rekonstrueerimisel järgitakse EL Hoonete Energiatõhususe direktiivi. Energiatõhusaks rekonstrueeriti Viljandi Krõllipesa lasteaia Mängupesa õppehoone. Esitati taotlus kohalike omavalitsuste hoonete energiatõhusaks muutmise taotlusvooru Leola 12a hoone energiatõhusaks muutmiseks, kuid taotlust ei rahastatud. |

 **3. HUBANE JA TURVALINE VILJANDI LINN**

Ehitatud keskkond - avalik kord ja turvalisus, tänavad, kõnniteed, kergliiklusteed, ühisveevärk ja –kanalisatsioon, tänavavalgustus, elamu- ja kommunaalmajandus, kinnisvara ja planeeringud.

|  | Tegevus | Täitmine 2020. aastal |
| --- | --- | --- |
| **Meede 10 Turvalisuse tagamine linnaruumis** |
| 10.1. | Videovalvesüsteemi arendamine | Koostöös Politsei- ja Piirivalveametiga laiendati linnas avaliku korra tagamiseks videovalvesüsteemi võrgustikku. |
| 10.2. | Abipolitseinike tegevuste toetamine | 2020. aastal Politsei- ja Piirivalveamet abipolitseinike tegevuseks linnalt raha ei taotlenud. |
| 10.3. | Elanike teadlikkuse tõstmine | Elanikele edastati teavitusi linna kodulehekülje, sotsiaalmeedia ja ajakirjanduse kaudu. |
| 10.4. | Koostöö elutähtsa teenuse osutamisel | Koostati Viljandi linna hädaolukorra riskianalüüs, mille koostamisse kaasati valdkonna eksperdid ja elutähtsa teenuse osutajad. |
| **Meede 11 Hästitoimiva ning hubase linnaruumi kujundamine ja korrashoid** |
| 11.1. | Vabaduse platsi ja kesklinna avaliku ruumi kaasajastamine ning kasutusvõimaluste mitmekesistamine | Vabaduse platsi ja kesklinna avaliku ruumi kaasajastamise ning kasutusvõimaluste mitmekesistamise käigus rekonstrueeriti Vabaduse plats, Vabaduse plats 4 parkla koos juurdepääsuteega, Tasuja puiestee, Tallinna tänav (alates Endla tänava ristmikust kuni Vabaduse platsini), Vaksali tänav (Tallinna tänava ja Kaalu tänava vahelises lõigus) ning Vana-Vaksali tänav koos parkimisalade ja kõnniteede väljaarendamisega. Lammutati Vabaduse plats 6 hoone. Tööde tulemusel suurenesid kesklinna avaliku ruumi kasutusvõimalused ja paranes linnaruumi kvaliteet.  |
| 11.2. | Vabadussõjas langenute mälestuse jäädvustamine | Otsustati taastada Viljandimaa vabadussõjas langenute mälestussammas Vabaduse platsil sellisena nagu skulptor Amandus Adamsoni plaani järgi see 1926. aastal valmis. Moodustati mälestussamba taastamist korraldav töörühm ning selle töösse kaasati kõigi ajaloolise Viljandimaa ja kultuuriloolise Mulgimaa omavalitsuste esindajad. Mälestussamba taastamiseks alustati annetuste kogumist. 2020. aasta riigieelarvest eraldati toetus mälestussamba taastamiseks. |
| 11.3. | Purskkaevude, mälestusmärkide, väikevormide ja pinkide uuendamine ning uute lisamine | Hooldati linnaruumis olevaid purskkaeve, mälestusmärke, väikevorme ja pinke. Kesklinna tänavate ehitustööde käigus paigaldati uusi pinke ja jalgrattahoidjaid. Mujale linnaruumi uusi pinke ei paigaldatud.Rüütel Rolandi kuju viidi rippsilla juurde. Posti-Koidu tänava parki paigaldati Jaak Joala skulptuur, mida käesoleval ajal ei eksponeerita. |
| 11.4. | Nimeliste pinkide paigaldamise korra põhimõtete rakendamine | Spordihoone ette paigaldati kodanikualgatuse korras pink Aarne Kõivule. |
| 11.5. | Viljandi vanalinna muinsuskaitsealal asuvate väärtuslike hoonete rekonstrueerimise toetamine restaureerimistoetuste abil ja elanike teadlikkuse tõstmine ajaloolise hoonestuse väärtusest | Restaureerimistoetuste ja –preemiate määramise korra alusel määrati:* 18-le taotlejale restaureerimistoetus;
* 3 restaureerimispreemiat.
 |
| 11.6. | Viljandi ordulinnuse varemete konserveerimine ja korrastamine  | Konserveeriti Viljandi Ordulinnuse I Eeslinnusel Konvendihoone nn Munga müüri lõunapoolne külg. |
| 11.7. | Viljandi linnakindlustuste restaureerimine, markeerimine ja korrastamine | Töödeks oli Carl Robert Jakobsoni tn 42 ja Kõrgemäe tn 3 vahelise tugimüüri kindlustamine ja taastamine. |
| 11.9. | Mängu- ja ekstreemspordiväljakute korrastamine, turvalisuse tagamine, uuendamine ja uute väljakute rajamine  | Viidi läbi Viljandi linna koolide ja lasteaedade ning avalike mänguväljakute seisukorra hindamine ning tehti mänguvahendite hooldustöid. Mänguvahenditele paigaldati turvaaluseid.Rajati kaasava eelarve võiduideena madalseiklusrada Viljandi Huvikooli ja Viljandi Kesklinna kooli vahelisele alale. |
| 11.10. | Üldkasutatavate ehitiste auditeerimine ligipääsetavuse tagamiseks | 2020. aastal üldkasutatavaid objekte ligipääsetavuse tagamiseks ei auditeeritud. Avaliku ruumi ja üldkasutatavate objektide ehitus- ja remonditööde tegemisel luuakse liikumis-, nägemis- ja kuulmispuudega inimestele tingimused takistusteta liikumiseks. |
| 11.13 | Dekoratiivhaljastuse korrashoid ja eksponeerimine | Hooldati ja täiendati põõsaalasid ja püsikupeenraid. Suvelilledega kaunistati haljasalasid ja linnaruumi. Kookossisuga võrkamplid parkides ja tänavatel vahetati välja vastupidavate veereservuaaridega amplitega. Kesklinna ehitustööde käigus asendati Vabaduse platsi lillekastid uutega.  Viidi läbi hankemenetlus dekoratiivhaljastuse korraldaja leidmiseks uueks perioodiks. |
| **Meede 12 Kaasaegse taristu väljaarendamine** |
| 12.1. | Tänavate rekonstrueerimise kava elluviimine | Kinnitati [Viljandi linna tänavate sõidu- ja kõnniteede ning jalgratta-ja jalgteede ehitustööde kava aastateks 2020-2025.](https://atp.amphora.ee/viljandilv/index.aspx?o=767&o2=12565&u=-1&hdr=hp&f=10022&tbs=all&dt=&itm=687238&clr=history&pageSize=20&page=3) Peamiselt tehti tänavate rekonstrueerimistöid kesklinnas. Rekonstrueeriti Vabaduse plats, Vabaduse plats 4 parkla koos juurdepääsuteega, Tasuja puiestee, Tallinna tänav (alates Endla tänava ristmikust kuni Vabaduse platsini), Vaksali tänav (Tallinna tänava ja Leola tänava vahelises lõigus) ning Vana-Vaksali tänav koos parkimisalade ja kõnniteede väljaarendamisega. Lisaks kesklinna töödele tehti tänavakatete pindamistöid 55 000 m2 ulatuses, tänavate asfalteerimistöid 3 000 m2 ulatuses ning teostati löökaukude remonti*.* Tänavate märgistustööd tehti 1 400 m2 pinnal.Uued bussiootepaviljonid paigaldati järgmistesse peatustesse: Kauge, Suur-Kaare, Paalalinna kool, Lääne, Turg, Bussijaam, Raamatukogu, Kantreküla, Teatri, Huntaugu, Viljandi Jakobsoni Kool, Männimäe, Reinu tee, Kösti, Viljandi Kesklinna Kool, Maramaa, Muusikakool, Metsakalmistu, Vabaduse plats, Ugala. Koostati Uue tänava rekonstrueerimisprojekt ja hakati ette valmistama tänava ehitustööde läbiviimise hankemenetlust. |
| 12.2. | Kõnniteede rekonstrueerimine  | Kõnniteid rekonstrueeriti Riia maanteel, Kesk-Kaare tänaval, Põhja puiesteel, Suur-Kaare tänaval. Rekonstrueeriti Riia maantee ja Reinu tee ristmiku ülekäigukoht ning Kõrgemäe tänava ülekäigurada. Remonditi Pärimusmuusika aida juurdepääsutee ja nõlv. Uuendati Trepimäe trepp. |
| 12.3. | Kergliiklusteede ülelinnalise võrgustiku arendamine  | Kesklinna tänavate rekonstrueerimistöödega rajati Tallinna tänava, Vaksali tänava ja Vana-Vaksali tänava maa-alal eraldiseisva rajatisena jalgrattateid. Alustati Vaksali tänava kergliiklustunneli ehitamist. |
| 12.5. | Jalgratastele parkimisvõimaluste loomine | Kesklinna tänavate rekonstrueerimistöödega paigaldati uusi jalgrattahoidjaid, suurim neist spordihoone lähedusse. |
| 12.7. | Järveotsa arendusalale tänavate ja tehnovõrkude ehitamine | Valmisid Järveotsa arendusala 1. etapi tänavate ja tehnovõrkude ehitustööd. Rajati tänavad ja tänavavalgustus ning tagati valmisolek elektrivõrgu, telekommunikatsiooniteenustega ning ühisveevärgi ja -kanalisatsiooniga liitumiseks. Algatati Järveotsa pst ja Tuule tänava vahelise maa-ala detailplaneering kehtiva Viljandi Järveotsa linnaosa järveäärse eramute struktuuri detailplaneeringu (registri nr 2008-002) muutmiseks. Planeeringuala suurus on ligikaudu 8,7 ha. |
| 12.11. | Tänavavalgustuse rekonstrueerimine ja korrashoid | Tagati tänavavalgustussüsteemi korrashoid. Kesklinna tänavate rekonstrueerimisega ehitati välja uus energiasäästlike lampidega tänavavalgustussüsteem. Väljaspool kesklinna ehitati uusi tänavavalgustusliine 2,1 km ulatuses ning paigaldati 55 valgustit. Uued valgustid paigaldati Paala järve kergliiklustee äärde, Metsakalmistule ja Mängupesa õppehoone juurde. Leola, C. R. Jakobsoni ja Vaksali tänaval ning Riia maanteel asendati kokku 135 vana valgustit uute energiasäästlikega. |
| 12.12. | Jõuluvalgustuse kaasaegsed lahendused | Linnaruumi paigaldati säästlikud ja kauni väljanägemisega jõuluvalgustuse lahendused. Uue lahenduse sai Vabaduse platsi jõulupuu asukoht.  |
| 12.13. | Ühisveevärgi ja –kanalisatsiooni arendamise kava elluviimine | Võeti vastu [Viljandi linna ühisveevärgi ja](https://www.riigiteataja.ee/akt/405062020022) [-ühiskanalisatsiooni arendamise kava aastateks 2020-2031](https://www.riigiteataja.ee/akt/405062020022). Kava kirjeldab linna ühisveevärgi ja –kanalisatsiooni olemasolevat olukorda ning arengut järgneval 12 aastal. Kesklinna tänavate rekonstrueerimisega paigaldati uued veevarustuse-, kanalisatsiooni ja sademeveetrassid. Turu, Posti ja Järve tänaval rekonstrueeriti 500 meetri ulatuses veetrasse ning Posti, Mäe, Tartu ja Turu tänaval ehitati 185 meetri ulatuses sademeveetorustikku. |
| 2.16. | Meetmete elluviimine liiklusohtlike ristmike ohutumaks muutmiseks | Ohutumaks muudeti Riia maantee ja Reinu tee ristmik ning ülekäigukoht.  |
| **Meede 13 Planeerimistegevuse korraldamine** |
| 13.1. | Liikluskorralduse teemaplaneeringu koostamine  | Liikluskorralduse teemaplaneering on planeeritud koostada 2022. aastal. |
| 13.2. | Miljööväärtuslike alade ja arhitektuurselt väärtuslike ehitiste teemaplaneeringu koostamine | Miljööväärtuslike alade ja arhitektuurselt väärtuslike ehitiste teemaplaneering on planeeritud koostada 2023. aastal. |
| **Meede 14 Kinnisvara süsteemne arendamine ja heaperemehelik haldamine** |
| 14.1. | Linna funktsioonide täitmiseks vajalike hoonete ja hoonestatud kinnistute haldamine  | Jätkati linna funktsioonide täitmiseks vajalike hoonete haldamist ning linna kinnisvara üle arvestuse pidamist. Viljandi linna haldusalas on 77639,2 m² kinnisvara, millest 64694,2 m² moodustab omandis olev vara, 6907,6 m² välja üüritud vara, 4338 m² sisse renditav vara ning kasutusest väljas on 1699,4 m². Omandisse kuuluvad haridus-, laste-, huvi- spordi- ja kultuuriasutuste hooned. Samuti moodustavad märkimisväärse osa kogu portfellist elu- ja mitteeluruumidena arvel olevad korterid.  |
| 14.2. | Linnale mittevajaliku kinnisvara võõrandamine | Võõrandati 8 Viljandi linnale kuuluvat kinnistut ja 1 korteriomand. Kinnisvaraobjektide müügi turundamiseks on kinnisvarabürooga Uus Maa sõlmitud maaklerteenuse leping.  |
| 14.3. | Linnale kuuluvate kinnisasjade koormamine | Seati hoonestusõigus 30 kinnistule, s.h. 25-le elamukrundile Järveotsa arendusalal. |

**4. ETTEVÕTLIK JA ETTEVÕTLUST TOETAV VILJANDI LINN**

Ettevõtluskeskkond - ettevõtlusalad, tingimused ettevõtluskeskkonna arenguks, töökohad ja tööhõive.

|  | Tegevus | Täitmine 2020. aastal |
| --- | --- | --- |
| **Meede 15 Konkurentsivõimelise ettevõtluskeskkonna edendamine** |
| 15.1. | Ettevõtlusalade arendamine ja laiendamine | Ettevõtluse arengut ja töökohtade loomist soodustati tehnilise taristu rekonstrueerimisega kesklinna piirkonnas: rekonstrueeriti tänavaid, ehitati uusi kergliiklusteid ning uuendati tehnilist taristut. |
| 15.2. | Ettevõtluse arendamiseks kinnisvara võõrandamine | Linnale kuuluvat mittevajalikku kinnisvara võõrandati ka ettevõtluse arendamise eesmärgil. |
| 15.3. | Andmebaasi loomine vakantsetest pindadest ja vabadest tootmisaladest | Puudub avalik andmebaas vakantsetest pindadest ja vabadest tootmisaladest.  |
| **Meede 16 Koostöövõimekuse tõstmine ja koostöövõrgustike arendamine** |
| 16.2. | Ettevõtjate ümarlaudade korraldamine | Ettevõtjate ümarlaudu ei korraldatud Covid-19 haigusest tulenevate piirangute tõttu. |
| 16.3. | Üldhariduskoolide, kutseõppeasutuste, kõrgkoolide ja ettevõtjate koostöö edendamine | Heaks näiteks koostöö edendamise osas on Viljandi Gümnaasiumi ja Viljandi Kutseõppeasutuse koostöö õpilasfirmade tegevuse korraldamisel.Koostöös Viljandi Kutseõppekeskusega toimub Viljandi Kaare Koolis eelkutseõpe 9. klassi õpilastele. |
| 16.4. | Ettevõtlikkusõppe arendamine põhikoolides ja õpilasfirmade loomise soodustamine | Toetati põhikoolides ettevõtlikkuse õppe arendamist. Viljandi Jakobsoni Kool osaleb Ettevõtliku Koolina üleriiklikes programmides ning arendab õpilaste ja õpetajate ettevõtlikkuspädevust. 5. klassis on ettevõtlikkuse tund, mille raames õpilased moodustavad mini-minifirmad.Viljandi Kesklinna Kooli õpetajad on läbinud Ettevõtliku Kooli baaskoolituse ning koolis rakendatakse järjepidevalt ettevõtlusõpet: 4.-5. klassis toimub kord nädalas ettevõtlusõppe tund. Viljandi Gümnaasiumi õpilasfirmad olid edukad õpilasfirmade laadal ning võitsid uuendusmeelset toodetega auhindu. |
| 16.5. | Viljandi linna ettevõtluskeskkonna tutvustamine ning edulugude jagamine | Linna külalistele korraldati ettevõtluskeskkonna ja ettevõtete tutvustamist. Ettevõtluse edulugusid kajastati nii linna ametlikes kanalites kui sotsiaalmeedias. |
| 16.6. | Ettevõtluse edendaja iga-aastane tunnustamine | Anti välja tiitel „Ettevõtluse edendaja“ ja noortesõbraliku ettevõtte preemia. |
| 16.9. | Viljandi piirkonna tegevus UNESCO Loovlinnade Võrgustikus | 2019. aastal sai Viljandi linn UNESCO Loovlinnade Võrgustiku liikmeks käsitöö ja rahvakunsti valdkonnas. Osaleti valdkondliku koostöövõrgustiku käivitamisel ja tegevuste kavandamisel. |
| 16.10. | Koostöö majutusettevõtetega turismipakettide ja teenuste mitmekesistamiseks | Ettevõtjad võimaldasid erinevaid teenuseid, mis mitmekesistasid külastajate tegevusi linnas.  |
| 16.12. | Ühistranspordi liinivõrgu ja liikuvuse analüüsi läbiviimine ning tulemuste rakendamine | Koostöös Viljandimaa Ühistranspordikeskusega viidi läbi analüüs avaliku liiniveo teenuskorralduse mudeli parendamiseks Viljandi linnas ja selle lähiümbruses. Analüüsis toodi välja ettepanekud ühistranspordi kättesaadavuse ja kvaliteedi parandamiseks. |

**5. KUTSUV JA UNISTAV VILJANDI LINN**

Turismivaldkond - mainekujundus, turismiteenused, vaatamisväärsused, suurüritused ja rahvusvaheline koostöö.

|  | Tegevus | Täitmine 2020. aastal |
| --- | --- | --- |
| **Meede 17 Külastuskeskkonna arendamine** |
| 17.1. | Viljandi linna viidasüsteemi ja muu turismitaristu uuendamine  | Uuendati Tallinn-Võru-Luhamaa maantee ääres Imaveres Viljandi linna valgustusega reklaamposti Mulgi Mees eesmärgiga juhatada turiste Viljandisse.Kesklinna tänavate rekonstrueerimise käigus uuendati viidasüsteemi ja reklaamtahvleid. |
| 17.3. | Külastusobjektide potentsiaali parem kasutamine | Jätkati visitviljandi.ee portaali arendamist lisades uut ja täiendades olemasolevat informatsiooni. Jätkati Viljandi linna foto- ja videomaterjali tootmist ja levitamist. Koostöös meediaväljaannetega kajastati linna kultuurisündmusi, lugusid erilistest tegijatest ja paikonna eripärast.  |
| 17.4.  | Marsruutide koostamine ja märgistamine linnaruumis  | Jätkati külastusmarsruutide koostamist ning objektide kohta informatsiooni lisamist. |
| **Meede 18 Külastuskeskkonna tugisüsteemi arendamine ja koostöö edendamine** |
| 18.1. | Koostöö arendamine Viljandimaa turismiettevõtjate ja –organisatsioonidega | Et Viljandi linn oleks  reisisihina tuntud, hästi ligipääsetav ning siinsed turismiteenused ja külastuselamus oleksid ka rahvusvaheliselt konkurentsivõimelised, jätkati linna tutvustamist koostöös siinsete kultuurikorraldajate, turismiasjaliste ja toitlustusteenuse pakkujatega. Reisipiirangute tõttu vähenes linna külastuste ja turismiteenuste tarbijate arv.Turismiinfokeskuse uueks asukohaks sai Tallinna tänav 2b. |
| 18.2. | Terviklike turismitoodete väljatöötamine  | Jätkati tegevusi ja koostööd turismivaldkonna teenuste ja toodete arendamiseks. |
| 18.3. | Linna turundustegevuste rakendamine koostöös ettevõtjate ja kultuurielu korraldajatega | Koostöös ettevõtjate ning kultuuri- ja spordielu korraldajatega viidi läbi tegevusi linna objektide ja ürituste turundamiseks ning tutvustamiseks. KUKU raadio reisiraadios oli saade Viljandist ja ERR-i ETV kanalis Viljandit tutvustav 2-osalise telesaade. |
| 18.4.  | Turismiinfoportaali [*visitviljandi.ee*](http://www.visitviljandi.ee) arendamine | Jätkati turismiinfoportaali [*visitviljandi.ee*](http://www.visitviljandi.ee) arendamist. |
| 18.5. | Koostöö majutusettevõtetega turismipakettide ja teenuste mitmekesistamiseks | Ettevõtjad võimaldasid erinevaid teenuseid, mis mitmekesistasid külastajate tegevusi linnas. |
| 18.7. | Linna mainekontseptsiooniga trükiste, kaartide, audiovisuaalse materjali valmistamine ja levitamine | Valmistati ja levitati linna tutvustavaid trükiseid, kaarte ja audiovisuaalset materjali. |
| 18.8. | Osalemine siseriiklikel ja rahvusvahelistel turismimessidel | Osaleti turismimessil Tourest 2020. Reisipiirangute tõttu ei osaletud välismessidel. |
| 18.9. | Kampaaniate korraldamine  | Korraldati maitsete nädal eesmärgiga pöörata tähelepanu kohalikele toidukohtadele. Covi-19 haigusest põhjustatud eriolukorra ja piirangute tõttu jäid mitmed planeeritud kampaaniad korraldamata. |
| **Meede 19 Väliskoostöö arendamine ja välissuhtluse tihendamine** |
| 19.1. | Koostöösuhete arendamine sõpruslinnadega | Viljandi linna 10 sõpruslinna esindajatega suheldi reisipiirangute tõttu tavapärasest väiksemas mahus erinevate suhtluskanalite kaudu. Läti, Leedu ja Soome iseseisvuspäeva puhul heisati raekoja lipuväljakul nende riikide lipp ning edastati sõpruslinnadele videotervitus. |
| 19.2. | Haridus- ja kultuuriasutuste välissuhtluse toetamine | Reisipiirangute tõttu ei toimunud õpilasgruppide ega kultuurikollektiivide välisreise. |
| 19.3. | Välisriikide teemaürituste korraldamine  | Jätkus koostöö sõpruslinnadega.Covid-19 haigusest tulenevate piirangute töötu uusi teemaüritusi ei korraldatud. |

**6. ÕPPIV JA NOORUSLIK VILJANDI LINN**

Haridusvaldkond - lasteaiad, põhikoolid, gümnaasium, kutseõppeasutused, kõrgkoolid, täiskasvanute täiendkoolitus, huviharidus ja huvitegevus, koolitransport ja hariduse tugiteenused.

|  | Tegevus | Täitmine 2020. aastal |
| --- | --- | --- |
| **Meede 20 Jätkusuutliku haridusvõrgu toimimise tagamine ja hariduse kättesaadavuse parandamine. Nüüdisaegse õpikäsitluse elluviimine** |
| 20.1. | Vajalikul arvul õppekohtade loomine alushariduse, põhihariduse ja gümnaasiumihariduse omandamiseks  | Kõikidele Viljandi linna lasteaiaealistele lastele on tagatud alushariduse saamine ning koolikohustuslikus eas olevatele õpilastele võimalus omandada põhiharidus.Linna neljas lasteaias käib 912 last ja viies koolis õpib 2281 õpilast. Teistest omavalitsustest käib linna üldhariduskoolides 623 õpilast, lasteaedades 39 last ja huvikoolides 467 õpilast (10.11.2020 seisuga).Viljandi linna registrisse kantud lastest õpib Viljandi Gümnaasiumis 263 õpilast ja mujal üldhariduskoolides 273 õpilast. Waldorflasteaias käib linna registrisse kantud lastest 28 last ja mujal lasteaedades 25 last. |
| 20.2. | Lapsehoiuteenuse osutamise toetamine  | Toetati kolme Viljandi linnas tegutsevat lapsehoiuteenuse pakkujat (OÜ Lapsehoiuteenused, OÜ 17 Kevadet, 2 rühma Jaani lastemajas). |
| 20.3.  | Lapsekeskse õppe- ja kasvatustöö rakendamine ja arendamine | Tagati põhikooli riikliku õppekava täitmiseks vajalike kvalifitseeritud õpetajate olemasolu, turvalisuse, tervisekaitse ja õppekava nõuetele vastava õppekeskkonna olemasolu ning võimalused õpilase arengu toetamiseks. Kaasaegsete õppemetoodikate ja õppekavade arendamisel ja rakendamisel on arvestatud HTM-i prioriteetide ja õppeasutuste initsiatiividega.Rakendati ja arendati mitmekesiste õppesuundade ja erinevate õppevormide kaudu iga õppija individuaalset ja sotsiaalset arengut toetavat, õpioskusi, loovust ja ettevõtlikkust arendavat õpikäsitust kõigil haridustasemetel ja –liikides. Õppekava täitmisel rakendati erinevaid õppekava rikastavaid meetodeid, milleks on projektitöö, ainete vaheline ja huvitegevuse integratsioon, õuesõpe, rollimängud, õppekäigud, uurimistööd, e-õpe, loengud, vestlused, mängud, õpilaselt õpilasele õppimine, pööratud klassiruumi meetod, avatud ruumi põhimõttel korraldatud tunnid või õppepäevad, viktoriinid, valikained, individuaalsed õppekavad, väikeklassid jne.Covid-19 haigusest tuleneva eriolukorra tõttu toimus õppetöö osaliselt distantsõppel ning seetõttu võeti õppetöö paremaks korraldamiseks kasutusele erinevaid meetodeid ja tehnilisi keskkondi. |
| 20.4. | Süsteemse ettevõtlikkusõppe integreerimine põhikoolide õppekavadesse  | Haridusasutused kavandasid vajaliku tegevuskava ning rakendasid seda vastavalt planeeritule.Viljandi Jakobsoni Koolis kavandati valikainete toel ettevõtlikkuse õppe rakendamist ning ettevõtlike tegevuste süsteemi kaardistamist kõikides kooliastmetes. Aastatel 2020-2022 viiakse ellu projekt „Ettevõtlikkuse arendamine Jakobsoni Koolis“.Viljandi Kesklinna Koolis rakendatakse järjepidevalt ettevõtlusõpet: 4.-5. klassis toimub kord nädalas ettevõtlusõppe tund.  |
| 20.5. | Andekate õpilaste toetamise programmi väljatöötamine ja rakendamine | 2020/2021 õppeaastaks määrati nimelised kõrghariduse aastastipendiumid 9-le üliõpilasele ning õpilasstipendiumid 6-le õpilasele.Peeti 29. August Maramaa nimeline matemaatikaülesannete lahendamise võistlus, kus osales 37 parimat noort matemaatikut üle maakonna.Õppeasutuse pakkusid andekatele õpilastele mitmekesiseid võimalusi teadmiste omandamiseks. Lasteaiaealised ja kooliealised andekad lapsed osalevad Taibukate Teaduskoolis. |
| 20.6. | Kaasava hariduse põhimõtete rakendamine haridusasutustes | Haridusliku erivajadusega õpilastele loodi sobivaid tingimusi hariduse omandamiseks elukohajärgses haridusasutuses või suunati nad nende vajadustele spetsialiseerunud õppeasutustesse. Haridusasutustes loodi uusi töökohti, et tagada vajalikud tugiteenused HEV-õpilastele.Õpetajatele võimaldati koolitusprogramme haridusliku erivajadustega õpilastega toimetulekuks ja kaasamiseks tavaklassis.  |
| 20.7. | Üld- ja huvihariduse lõimimise rakendamine ja arendamine | Koolid ja huvikoolid pakuvad õpilastele võimalusi üld- ja huvihariduse lõimimiseks kunsti-, muusika- ja spordivaldkonnas.  |
| 20.8. | Üldhariduskoolide õpilastele rakendusõppe valikkursuste võimaldamine maakonna kutseõppeasutustes  | Koostöös Viljandi Kutseõppekeskusega toimub Viljandi Kaare Koolis eelkutseõpe 9. klassi õpilastele. |
| 20.9. | Erinevates ennetusprogrammides osalemine  | Lasteaiad ja koolid on liitunud mitmete üle-eestiliste liikumiste ja programmidega: Tervist edendavad lasteaiad ja koolid, Kiusamisest vaba lasteaed ja kool, Liikuma kutsuv kool, Ettevõtlik kool, VeniVidiVici õpilasvahetus, vahetund.ee, Tugila, Hooliv klass jt. Viljandi Kaare Kool osaleb Eesti Eriolümpia liikumises.Osaletakse Maanteeameti liiklusohutusalates, Päästeameti tuleohutusalastes, Politsei- ja Piirivalveameti jt. ametite poolt läbiviidavates ennetusprogrammides.  |
| 20.10.  | Säästva arengu põhimõtteid toetava hariduse edendamine linna haridusasutustes | Toetati keskkonnahariduse edendamist haridusasutustes. Koolid ja lasteaiad korraldasid loodushariduslikke õppekäike. Lasteaedadesse ja koolidesse on paigaldatud prügi sorteerimisjaamad koos vastavate juhistega, mis suunab prügi sorteerimisharjumusi lastel ja töötajatel. |
| **Meede 21 Kaasaegse, turvalise ning õppija arengut toetava füüsilise õpikeskkonna arendamine** |
| 21.1. | Kvaliteetse õpi- ja töökeskkonna tagamine linna munitsipaalharidusasutustes | Haridusasutustele tagati vajalik inventar ja õppevahendid ning õpikeskkond õppe- ja kasvatustöö läbiviimiseks. Õppehoonetes tehti planeeritud hooldus- ja remonditöid. Viljandi Kaare koolis tehti esimese korruse klassiruumide remonttöid ja vahetati aknaid, Viljandi Kesklinna Kooli õppehoones aadressiga Carl Robert Jakobsoni tänav 42a rekonstrueeriti ruumid väikeklasside tarbeks. |
| 21.2. | Viljandi Krõllipesa lasteaia Mängupesa õppehoone rekonstrueerimine ja energiatõhususe edendamine | Viljandi Krõllipesa lasteaia Mängupesa õppehoone läbis põhjaliku uuenduskuuri. Õppehoonele tehti juurdeehitus, ajakohastati õueala, uuendati hoonesisest ruumiplaneeringut ning hoone sai energiatõhusamaks. Laste kasutuses on avaramad rühmaruumid, 2 saali ja tunnetustuba. Oluliselt paranesid ka töötajate töötingimused. |
| 21.3. | Viljandi Lasteaia Karlsson uue hoone ehitamine | Sõlmiti leping Viljandi Lasteaia Karlsson uue hoone eelprojekti koostamiseks ning algas hoone projekteerimine. |
| 21.4. | Haridusasutuste territooriumide turvalisuse tõstmine | Rekonstrueeriti haridusasutuste territooriumil olevaid ja sinna viivaid kõnniteid. Remonditi Viljandi Kesklinna kooli kõnniteed ja parkimisplatsid. Täiendavaid parkimiskohti rajati Viljandi Krõllipesa lasteaia Mängupesa õppehoone juurde. Viljandi Kesklinna Kooli ja Viljandi Huvikooli haljasalale rajatud madalseiklusraja juurde paigaldati turvalisuse tagamiseks kaamerad. |
| 21.6. | Lasteaedade mänguväljakute seire, hooldus ja uuendamine | Viljandi linna lasteaedade mänguväljakute arengukava kohaselt tehti mänguväljakute seiret ja hooldust.Viljandi Kesklinna Lasteaia Midrimaa õppehoone mänguväljaku amortiseerunud mängulinnak asendati uuega. |
| 21.7. | Tehnoloogia-, loodus- ja täppisteadusainete õpetamise tingimuste parandamine | Viljandi Kaare Kooli ja Viljandi Paalalinna kooli paigaldati uus kohtvõrk ja kohtvõrgu seadmed.Riikliku programmi (huvitegevuse ja -hariduse täiendav toetus) raames loodi täiendavaid võimalusi loodus- ja täppisteaduste alaseks tegevuseks nii üldhariduskoolides kui huvikoolides. Loodi mitmeid uusi huviringe ja täiendati tehnilist baasi. Viljandi Jakobsoni Koolis kosmosering, meediaring, robootika, teadusteater, „Uurin, loon, seiklen“, „Noore teadlase klubi“. Viljandi Kesklinna Koolis käivitati robootikaring ja multikaring. |
| 21.9. | Maakondliku hariduse tugiteenuste ja HEV kompetentsikeskuse loomine | Tehti ettevalmistusi maakondliku hariduse tugiteenuste ja HEV kompetentsikeskuse loomiseks. |
| 21.11. | Viljandi Huvikooli tehnikaringide ruumide rekonstrueerimine | Viljandi Paalalinna kooli 0 korruse ruumid kohandati tehnikaalaste huviringide tarbeks. Uude tehnikakeskusesse koondusid kokku varasemad loodus- ja täppisteaduste valdkonna huviringid: robootika, mehhatroonika ja loodus-tehnikaring. |
| 21.13. | Viljandi Lasteaed Männimäe õppehoone siseruumide ehitustööd | Viljandi Lasteaias Männimäe remonditi trepikodasid ja 3 rühma tualetruume, osaliselt vahetati välja kanalisatsioonitrass. |
| **Meede 22 Haridustöötajate väärtustamine ja motiveerimine** |
| 22.1. | Haridustöötajate süsteemne enesetäiendamine ja koolitamine | Töötajate võimaldati enesetäiendamine nii individuaalsetes kui ühistes koolitusprogrammides.Koolijuhid, õpetajad ja haridustöötajad osalesid SA Viljandi Hariduse Arengufondi poolt korraldatud haridusjuhtide meistriklassis, mille läbiviijaks oli prof. Josef Huber Austriast ning teemaks oli kooliuuenduste planeerimine ja elluviimine.**Viljandi Kaare Kooli õpetajad ja juhtkond läbis DigiKiirendi rätsepakoolituse ning haridustehnoloogilise nõustamise.** Programmi eesmärk oli arendada digipädevust ja –oskusi, et olla paremini valmis digitehnoloogia rakendamiseks õppetöös ning vajadusel ka distantsõppeks.Viljandi Jakobsoni Kooli õpetajatele korraldati õpilaste motivatsiooni ja enesejuhtimist käsitlev koolitus. |
| 22.2. | Haridustöötajatele motiveeriva ja konkurentsivõimelise palgataseme tagamine | Üldhariduskoolide õpetajatele tagati töötasu vähemalt õpetaja töötasu miinimummääras (1315 eurot). Viljandi linna üldhariduskoolide õpetajate keskmine töötasu on ca 1500 eurot. Vaatamata Covid-19 haigusest põhjustatud eriolukorrale ja linna eelarve kärbetele linna kassast palka saavate töötajate töötasusid ei kärbitud.Munitsipaallasteaedade lasteaiaõpetaja töötasu alammääraks oli 1184 eurot ja magistrikraadiga või sellega võrdsustatud tasemega lasteaiaõpetaja töötasu alammääraks 1315 eurot. |
| 22.4. | Aunimetustega aasta õpetaja, aasta noor õpetaja, aasta haridusasutuse juht ja teenekas õpetaja tunnustamine | Anti välja Viljandi linna aasta õpetaja 2020 aunimetused: aasta noor õpetaja, aasta õpetaja, teenekas õpetaja ja aasta haridusasutuse juht. Igale aunimetuse saajaid premeeriti 1000 euroga. |
| **Meede 23 Õpilasi, õpetajaid ja lapsevanemaid toetava tugisüsteemi arendamine** |
| 23.1. | Vajaduspõhiste sobitusrühmade loomine lasteaedades | Lasteaedades töötavad vajaduspõhiselt loodud sobitusrühmad erivajadustega lastele. Viljandi Lasteaias Männimäe töötab 3 rühma erivajadustega lastele**:**üks rühm kehapuudega lastele ja 2 tasandusrühma. |
| 23.2. | Nõustamisteenuse pakkumine  | Tugispetsialistide, haridusasutuste ja sotsiaaltöötajate koostööna on loodud tingimused kvaliteetsema ja õigeaegse abi saamiseks. Töötatakse selle nimel, et abivajajale õigel ajal õiget abi ja tuge pakkuda.Viljandi Perepesast saab infot, koolitusi ning spetsialistide personaalset nõustamist seoses lapse arenguga ja lapsevanemaks olemisega. |
| 23.3. | Viljandi Päevakeskuse juurde loodud laste ja perede osakonna teenuste arendamine ning rolli täpsustamine  | Jätkus Viljandi Päevakeskuse juurde loodud laste ja perede osakonna poolt osutatavate haridusvaldkonna tugiteenuste arendamine. Käimas on koolitusprogramm, mille käigus koolitatakse laste ja peredega töötavaid spetsialiste eesmärgiga tõsta spetsialistide kompetentse. |
| **Meede 24 Mitmekülgsete võimaluste pakkumine huvihariduse ja huvitegevusega tegelemiseks** |
| 24.1. | Viljandi linna huvikoolides pakutav huviharidus on konkurentsivõimeline ja kättesaadav kõigile huvilistele | Viljandi linna huvikoolides pakutakse kõrgetasemelist huvihariduse teenust ning see on kättesaadav nii linna kui ka ümberkaudsete valdade elanikele. Linna neljas huvikoolis õpib 1742 õpilast (10.11.2020). Teistest omavalitsustest käib linna huvikoolides 467 last. Viljandi linna registrisse kantud lastest käib mujal huvikoolides 563 last (sh Viljandi Jalgpallikool Tulevik 186 last ja Ott Ahoneni Tennisekool 91 last). |
| 24.2. | Mitmekülgse huvitegevuse ja huvihariduse võrgustiku arendamine koostöös erasektori ja maakonna omavalitsustega | Tehti koostööd huvihariduse võrgustiku arendamiseks koostöös erasektoriga. |
| 24.3. | Järjepideva uuringu läbiviimine huvihariduse ja –tegevuse analüüsimiseks ja optimeerimiseks | Haridusasutused analüüsisid seoses asutuste arengukavade koostamisega huvihariduse- ja tegevuse toimimist ja võimalikke koostöövõimalusi. |
| 24.4. | Haridusliku erivajadusega õpilastele huvihariduse ja –tegevuste võimaluste loomine | Erivajadustega lapsed osalesid huvitegevuses nii koolide huviringides kui huvikoolides. Riikliku programmi (huvitegevuse ja -hariduse täiendav toetus) raames loodi mitmeid täiendavaid võimalusi HEV noortele osalemiseks huvihariduses ja -tegevuses.Viljandi Huvikoolis toimusid riikliku programmi toel (huvitegevuse ja –huvihariduse täiendav toetus) motoringis käivatele HEV noortele individuaalõpitoad treeningrajal sõitmiseks ning töökojas õppetegevusega süvendatult tegelemiseks. |
| *24.5.* | *Huvikoolide loomefestivalide korraldamine* | **Augustis toimus Lastepargis Huvimäss, kus Viljandi linna huvikoolid ja huvitegevuste pakkujad tutvustasid uue õppeaasta eel oma tegevusi.** |
| 24.6. | Laste- ja noortekollektiivide osalemine laulu- ja tantsupeo protsessis | Koolide ja huvikoolide kollektiivid tegutsesid Covid-19 haiguse levikust tulenevalt piiratud tingimustes. |
| **Meede 25 Kompetentsikeskuste loomine, säilimine ja arendamine** |
| 25.1. | Maakondliku hariduse tugiteenuste ja HEV kompetentsikeskuse arendamine | Tehti ettevalmistusi maakondliku hariduse tugiteenuste ja HEV kompetentsikeskuse loomiseks. |
| 25.3. | Tartu Ülikooli Viljandi kultuuriakadeemia kompetentsi kaasamine koostööprojektide koordineerimisel ning koolituste ja ürituste korraldamisel | Tehti koostööd Tartu Ülikooli Viljandi kultuuriakadeemiaga sündmuste korraldamisel. Tartu Ülikooli Viljandi kultuuriakadeemia võttis juhtiva rolli UNESCO Loovlinna koostöövõrgustiku tegevuste kavandamisel ja käivitamisel. |
| **Meede 26 Haridusvaldkonna koostöö tihendamine** |
| 26.1. | Koostöö naaberomavalitsuste ja teiste haridusvaldkonna teenuse osutajatega | Tehti koostööd üld- ja huvihariduse võrgu, aineürituste ja rahastuse planeerimises ning Viljandi maakonna arengustrateegia tegevuskavas 2035+ kokku lepitud tegevuste elluviimisel.Teistest omavalitsustest õpib linna üldhariduskoolides 623 õpilast, lasteaedades käib 39 last ja huvikoolides õpib 467 õpilast (10.11.2020). |
| 26.2. | Koostöös erinevate organisatsioonidega IKT-, ettevõtlikkuse, ettevõtlusalaste ja muude valdkondlike aineürituste korraldamine | Toetati õpilasfirmade loomist, erinevate aineürituste korraldamist ja koostööprojektide elluviimist.Viljandi Kesklinna Koolil on pikaajaline koostöö välja kujunenud Soome Instituudiga. Koolis õpetatakse B-keelena  soome keelt ning Soome Instituudi rahalisel toel osteti vajalikke õppevahendeid.Toetati haridusvaldkonna 3 mittetulundusühingut tegevustoetustega summas 10 500 eurot. Neljas taotlusvoorus toetati 15 haridusvaldkonna projektitaotlust kogusummas 5000 eurot. |
| 26.3. | Tehnoloogiaõppe õpetamise viiside mitmekesistamine koostöös ettevõtjatega ja teiste koostööpartneritega | Koostöös Viljandi Kutseõppekeskusega toimub Viljandi Kaare Koolis eelkutseõpe 9. klassi õpilastele.  |
| 26.4. | Elukestva õppe võimaluste arendamine kombineeritud õppevormidega | Viljandi Täiskasvanute Gümnaasium osales projektis „Teisel ringil targaks Viljandimaal 2“, mis oli suunatud madala haridustasemega täiskasvanute tagasitoomisele tasemekoolitusse ja õppes osalemise toetamisele. Projekt viidi ellu Euroopa Sotsiaalfondi vahendite toel ning kestis kuni 31.08.2020. a.E-õppe mittestatsionaarne õppevorm (õppetöö toimub Moodle õpikeskkonnas) on muutnud õppetöö mitmekesisemaks ja aktiivsemaks. Õppekorralduse paindlikkus on oluliselt mõjutanud õpilaste arvu kasvu.Viljandi Kunstikool korraldas lühikursusi täiskasvanutele (eakate kunstikool, vabaateljee, keraamikakursus ning beebi ja emme-issi kunstikool). Tartu Ülikooli Viljandi kultuuriakadeemia korraldatud Väärikate ülikoolis toimus I poolaastal 3 loengut ja 2 õppereisi ning tõendi programmi läbimise kohta sai 203 osalejat. II poolaastaks kavandatud loengud jäeti Covid-19 nakatumisohu tõttu ära ning pakuti osalejatele videoloenguid ja koolitusi väikestes gruppides. II poolaastaks registreerus 172 osalejat. |
| 26.6. | Õppivatele noortele suvise töötamise võimaluste loomine | Korraldati õpilaste suvine töömalev. Rühm töötas haljastus- ja heakorratöödel. |
| 26.8. | Õpilaste transpordi vajaduste väljaselgitamine ja õppimist toetava liinivõrgu rakendamine | Koostöös Viljandimaa Ühistranspordikeskusega viidi läbi analüüs avaliku liiniveo teenuskorralduse mudeli parendamiseks Viljandi linnas ja selle lähiümbruses. Analüüsiti ka õpilaste liikumisvajadusi ning toodi välja ettepanekud ühistranspordi kättesaadavuse ja kvaliteedi parandamiseks. |

**7. KULTUURI- JA SPORDILINN VILJANDI**

Kultuuri- ja spordivaldkond, noorsootöö, vaba aja tegevused, raamatukogud, rahvakultuur, muuseumid, teatrid, religiooni- ja muud ühiskonnategevused.

|  | Tegevus | Täitmine 2020. aastal |
| --- | --- | --- |
| **Meede 27 Jätkusuutliku ja mitmekesise spordielu toetamine ja arendamine** |
| 27.1. | Linnale kuuluvad spordirajatised on erinevate spordialade ja liikumisharrastusega tegelejate aktiivses kasutuses aasta ringi | Liikumisharrastusega tegelejatele ja spordihuvilistele tagati võimalused kehalise vormi saavutamiseks, sportliku eluviisi harrastamiseks, sportlikuks eneseteostuseks ning vaatemängulise spordielamuse saamiseks.Ärihoone Vaksali 2 anti Viljandi Maadlusklubi Tulevik kasutusse maadlusspordi arendamiseks. |
| 27.2. | Toetused spordiorganisatsioonidele, klubidele ja harrastajatele aastaringse tegevuse tagamiseks ja arendamiseks | Toetati spordivaldkonna 22 mittetulundusühingut tegevustoetustega summas 95 000 eurot, eraldati spordistipendiume 13-le taotlejale summas 4 380 eurot ning toetati spordivaldkonna 38 projekti elluviimist 40 480 euro ulatuses. |
| 27.3. | Heade ja mitmekülgsete sportimisvõimaluste loomine lastele ja noortele | Prioriteetse valdkonnana toetati noortesporti. Viljandi Spordikoolis õpib 840 õppurit 14 erialal (01.01.2021). Õpperühmade treeningud toimusid linna erinevates spordibaasides. |
| 27.4. | Spordiürituste ja liikumisharrastust soodustavate tegevuste ning programmide läbiviimine erinevatele sihtgruppidele | Covid-19 haiguse levikust tulenevate piirangute tõttu viidi spordiüritusi ja liikumisharrastust propageerivaid tegevusi läbi piiratud mahus. Mitmed planeeritud üritused jäid ära või toimusid väiksemas mahus, mitmetel sündmustel ja sarjades oli võimalik osaleda virtuaalselt. Toimusid linna jaoks olulised spordisündmused: 91. suurjooks ümber Viljandi järve, 65. Viljandi linnajooks, 28. sõuderegatt Viljandi Paadimees, 10. Lev Braschinsky mälestusturniir males, 54. Ilmar Raua mälestusturniir males, 74. Paala järve jooks, 20. Mulgi rattamaraton, lauatennise karikasari, noorte saalijalgpalliturniir „Tulevik Cup 2020“.Korraldati liikumisharrastust soodustavaid sarju: suvevolle, puhkepäevade rattamatkad, järvejooksu sari, kepikõnni sari jms.Maakondlike, vabariiklike ja rahvusvaheliste spordiürituste läbiviimist korraldati koostöös spordiklubide ja alaliitudega. |
| 27.5. | Meistriliiga tasemel esindusvõistkondade toetamine  | Viljandi linna 2020 esindusmeeskonna toetus eraldati Viljandi Käsipalliklubi HC MTÜ-le summas 6500 eurot ja Viljandi Tulevikujalgpalli Klubi MTÜ-le summas 13 000 eurot.  |
| 27.6. | [Sihtasutuse Holstre-Polli Vabaajakeskus](https://www.holstrepolli.ee/)  arendamine koostöös Viljandi vallaga  | Sihtasutust Holstre-Polli Vabaajakeskus toetati kaasfinantseeringuga regionaalsete tervisespordikeskuste toetamise programmis. |
| 27.7. | Koostöö eraspordibaaside haldajatega  | Tehti koostööd eraspordibaaside haldajatega harrastajate toetamisel (jäähall, tennisehall ja –väljakud).  |
| 27.8. | Ujumise algõpetuse võimaldamine kõigile lastele ja õpilastele | Ujumise algõpetust võimaldati Viljandi Jakobsoni Kooli ujulas ja Viljandi Lasteaed Männimäe basseinis. |
| **Meede 28 Aktiivses kasutuses olevate spordirajatiste kaasajastamine** |
| 28.1. | Koolide staadionide ja spordiväljakute rekonstrueerimine ning arendamine | Rajati madalseiklusrada Viljandi Huvikooli ja Viljandi Kesklinna kooli vahelisele alale. Viljandi Jakobsoni Kooli korvpalliväljakule paigaldati plastikkate. Viljandi Kesklinna Kooli staadionile rajati rannavõrkpalliväljak. |
| 28.4. | Huntaugu piirkonna arendamine aasta ringi kasutamiseks tervisespordi- ja vaba aja alana  | Soetati 2 turbiinlumekahurit kunstlume tootmiseks.  |
| 28.6. | Aerutamisbaasi rekonstrueerimine  | Aerutamisbaasi territooriumile paigaldati aerutamisega tegelejate tingimuste parandamiseks aiamaja ja remonditi juurdepääsutee. |
| 28.9. | Jalgpallihalli ehitamine | Viljandi Männimäe jalgpallihalli rajamise ettevalmistustöödena koostati kinnistute Riia mnt 95, Riia mnt. 95a ja Riia mnt 97 detailplaneering, jalgpallihalli eelprojekt, viidi läbi halli projekteerimis- ja ehitustööde riigihange ning sõlmiti leping tööde teostamiseks. |
| 28.10. | Järveäärse tervisesporditaristu korrashoid ja kaasajastamine  | Soetati 2 turbiinlumekahurit kunstlume tootmiseks ja hooldati järveäärset terviserada. |
| 28.12. | Viljandi järveäärse polüfunktsionaalse spordiväljaku arendamine  | Viljandi järveäärse polüfunktsionaalse spordiväljaku arendustöid ei tehtud.  |
| 28.13. | Koostöö eraspordibaaside haldajatega | Sportimisvõimaluste mitmekesistamiseks tehti koostööd eraspordibaaside haldajatega. Toimus infovahetus ning erinevate ürituste ajal olid vastavalt vajadusele ristkasutuses nii ruumid kui vahendid. |
| **Meede 29 Mitmekesise ja aastaringselt toimiva kultuurielu edendamine** |
| 29.1. | Kultuuriasutuste toimimine kogukonna-, info- ja õpikeskusena | Jätkati linnaraamatukogu arendamist ning lisaks põhitegevusele eriilmeliste programmide ja ürituste läbiviimist (teisipäeva raamatuklubi, kolmanda kolmapäeva raamatuklubi, Pipa lasteklubi, mulgi rahvarõivaste töötoad, koolivaheaja üritused, raamatukogu Ükssarvikud jt.), näituste korraldamist, elanike abistamist e-teenuste kasutamisel ning elukestva õppe võimaluste vahendamist.Arendati Sakala Keskuse teenuseid ja tegevusi.Toetati autsaiderkunstiga tegeleva Kondase Keskuse arengut piirkonna kunstikeskusena. Keskus tähistas Paul Kondase 120. sünniaastapäeva.Viljandi Nukuteatri uue asukoha tarbeks koostati hoone Lossi 3 eelprojekt. |
| 29.3. | Toetused kultuuriorganisatsioonidele ja –kollektiividele aastaringse tegevuse tagamiseks ja arendamiseks | Toetati kultuurivaldkonna 26 mittetulundusühingut tegevustoetustega summas 133 500 eurot, eraldati loomestipendiume 11-le taotlejale summas 6 850 eurot ning toetati kultuurivaldkonna 49 projekti elluviimist 47 938 euro ulatuses. |
| 29.4. | Maineürituste järjepidev toimumine ning kõrge kvaliteedi tagamine | Tagati Viljandi linna jaoks olulisteks maineüritusteks kujunenud ürituste toimumine ning nende kõrge kvaliteet. Viljandi pärimusmuusika festival toimus vähendatud mahus kahepäevase kontserdina. Toimusid Viljandi vanamuusika festival, Viljandi kitarrifestival, pärimusmuusika lõikuspidu. Covid-19 haiguse levikust tulenevate piirangute tõttu viidi kultuuriüritusi läbi väiksemas mahus või need jäid toimumata. Ära jäid Viljandi hansapäevad, rahvusvaheline nukuteatrite festival Teater Kohvris ja mitmed teised olulised kultuurisündmused. |
| 29.5. | Viljandi linnale oluliste tähtpäevade tähistamine | Viljandi linn korraldas elanikele tasuta järgmiste oluliste tähtpäevade tähistamist: Eesti Vabariigi aastapäev, taasiseseisvumispäeva kontsert-piknik, Viljandi linna 737. sünnipäev. Koostöös Eesti Kaitseväega korraldati isadepäeva perepäev. |
| 29.6. | Uute sündmuste korraldamise soodustamine  | Projektitoetustega toetati uute sündmuste korraldamist. Covid-19 haiguse levikust tulenevate piirangute tõttu oli uute sündmuste algatamine raskendatud.  |
| 29.7. | Kultuurikalendri arendamine  | Arendati kasutajasõbralikumaks veebipõhist kultuurikalendrit <https://visitviljandi.ee/et/kultuurikava>  |
| 29.8. | Osalemine laulu- ja tantsupidude traditsiooni hoidmisel ja protsessis | Kollektiivid tegutsesid Covid-19 haiguse levikust tulenevalt piiratud tingimustes. |
| 29.10. | Koostöö huvi- ja üldhariduskoolidega õpilaste ja noorte kaasamisel linna kultuuriürituste läbiviimisele | Õpilasi ja kollektiive kaasati linna kultuuriürituste läbiviimisele. Toetati noorte poolt linnaruumis läbiviidavaid omaalgatuslikke projekte. |
| 29.11. | Tartu Ülikooli Viljandi kultuuriakadeemia kaasamine kultuurivaldkonna tegevustesse | Tartu Ülikooli Viljandi kultuuriakadeemia kompetentsi kaasati koostööprojektide koordineerimisel ning koolituste ja ürituste korraldamisel. |
| 29.12. | Osalemine Tartu linna 2024. aasta Euroopa kultuuripealinna programmi elluviimisel | Sihtasutusega Tartu 2024 sõlmiti koostööleping, mille eesmärgiks on Euroopa kultuuripealinn Tartu 2024 tegevuste rahastamine, kohalike omavalitsuste toetuse jagunemine ja kohalike omavalitsuste koostöö. Koostöölepinguga kokku lepitud mahus osaletakse Tartu 2024 Euroopa kultuuripealinn tegevuste rahastamisel ja tegevuste läbiviimisel.**Septembris toimus Viljandis esimene Tartu 2024 Euroopa kultuuripealinna aasta programmi kuuluv sündmus: *Kultuurikompass: kuidas korraldada ligipääsetavat kultuuri?*** |
| 29.13. | Kultuurialaste koostööümarlaudade korraldamine | Korraldati koostööümarlaudu, mis omavad olulist rolli kultuurialase infovahetuse, koostöö ja ühiste algatuste ning sündmuste elluviimisel. Ümarlaudadesse kaasati avaliku, era- ja kolmanda sektori esindajaid. Ümarlaudu korraldati virtuaalselt. |
| 29.15. | Koguduste roll kultuurisündmuste vahendajate ja kogukonna heaks töö tegijatena | Kirikutes korraldati kultuurisündmusi. Kogudused panustasid kultuuritraditsioonise kestmisse ja inimeste toetamisse. |
| 29.16. | Viljandi piirkonna tegevus UNESCO Loovlinnade Võrgustikus | 2019. aastal sai Viljandi linn UNESCO Loovlinnade Võrgustiku liikmeks käsitöö ja rahvakunsti valdkonnas. Osaleti valdkondliku koostöövõrgustiku käivitamisel ja tegevuste kavandamisel. |
| **Meede 30 Tänapäevaseid võimalusi pakkuvate kultuuriobjektide arendamine** |
| 30.1. | Sakala Keskuse hallatava taristu parendamine | Uuendati Viljandi Avatud Noortetoa (VANT) ruumides asuvat skateparki. |
| 30.2. | Lossi 3 hoone rekonstrueerimine | Omandati hoone asukohaga Lossi 3 eesmärgiga see rekonstrueerida Viljandi Nukuteatri ja Viljandi Perepesa tarbeks. Hoonele koostati eelprojekt. |
| 30.3. | Eriilmeliste näitusepaikade otsimine ja arendamine | Viljandi noorte kunstihuviliste maalilaagri näitused olid Viljandi Gümaasiumi Honesta hoones ja Viljandi Haiglas. |
| 30.4. | Linnaraamatukogu tehnilise baasi ja sisustuse kaasajastamine  | Linnaraamatukogu väliterritooriumile paigaldati elektrooniline raamatukapp, mis võimaldab kontaktivaba raamatulaenutust. |
| **Meede 31 Spordi-, kultuuri- ja noorsootöövaldkonna töötajate väärtustamine** |
| 31.2. | Valdkondlik koolitamine ja nõustamine | Soodustati töötajate enesetäiendamist nii individuaalsetes kui ühistes koolitusprogrammides. |
| **Meede 32 Mitmekülgseid võimalusi loova süsteemse ja innovaatilise noorsootöö edendamine** |
| 32.1. | Noorsootöö tegevuse arendamine, koostöövõrgustike tugevdamine ning noorte arendamine ja kaasamine | Jätkati avatud noorsootöö põhimõtete rakendamist Sakala Keskuse allüksuse Viljandi Avatud Noortetoa (VANT) kaudu. Osaleti noorsootööalastes riiklikes programmides, tõhustati noorteinfo jõudmist noorteni. Noorte arendamiseks korraldati koolitusi, viidi läbi projekte ja programme. Kaasati noori vabatahtlikku töösse ja toetati noorte omaalgatuslikku tegevust. Erinevaid tegevusi viidi läbi virtuaalsetes keskkondades. Korraldati tõukerattatrenn algajatele ja edasijõudnutele, BMX-i kool, DJ-kool, lennukas linnalaager, rulatrenn jt.Toetati noorsootöövaldkonna 3 projekti elluviimist 2250 euro ulatuses. |
| 32.2. | Mobiilse noorsootöö arendamine ja süsteemne rakendamine  | Linnaruumis viidi läbi projekte noorte kaasamiseks ja neile tegevuse pakkumiseks. |
| 32.3. | Noorte teavitamise ja nõustamise süsteemi arendamine | Jätkati eesmärgipärast tegevust noorteni jõudmisel ning noorte abistamisel ja toetamisel. Jätkus Noorte Tugila programm. |
| 32.4. | Koolivaheaja tegevusprogrammide järjepidevuse tagamine | Koolivaheajal viidi läbi erinevaid programme koostöös huvikoolide ja teiste koostööpartneritega. |
| 32.5. | Viljandi Noortevolikogu töö arendamine | Viljandi Linnavolikogu ajutine komisjon Viljandi Noortevolikogu esindab noorte huvisid linna tasandil.Eesti Noorteühenduste Liidu noorte osaluse fond eraldas toetuse projekti „VNV48“ elluviimiseks. |
| 32.6. | Noorte omaalgatuslike projektide toetamine | Viljandi Noortevolikogu poolt läbi viidud noorte omaalgatuslike projekti taotlusvoorus toetati 17 projekti kogusummas 10 338 eurot. |
| 32.7. | Noorte järjepidev ja süsteemne tunnustamine | Viljandi linna aastapreemiate hulgas anti välja aasta noore ja noore sportlase preemia.  |

**8. HOOLIV JA SOTSIAALSETL TURVALINE VILJANDI LINN**

Sotsiaalvaldkond - puuetega inimeste, eakate, laste ja noorte sotsiaalhoolekande asutused ja sotsiaalne kaitse, töötute sotsiaalne kaitse, eluasemeteenused ja sotsiaalne kaitse riskirühmadele.

|  | Tegevus | Täitmine 2020. aastal |
| --- | --- | --- |
| **Meede 33 Sotsiaalprobleemide ennetamine ja sotsiaalhoolekande süsteemi arendamine** |
| 33.1. | Sotsiaalvaldkonna spetsialistide erialase võimekuse tõstmine, koostöö ja meeskonnatöö arendamine  | Töötajatele võimaldati enesetäiendamine nii individuaalsetes kui ühistes koolitusprogrammides. |
| 33.2. | Sotsiaalvaldkonna töötaja rolli väärtustamine ja järelkasvu motiveerimine | Covis-19 haigusega seotud eriolukorrast tulenevalt suurenes oluliselt sotsiaaltöötajate roll aitamaks kõige raskemas olukorras olevatel hakkama saada. |
| 33.3. | Laste ja perede ennetustegevuste ja varase märkamise meetodi arendamine  | Osaleti SA Lapse Heaolu Arengukeskusega koostöös pilootprojektis, mille eesmärgiks on kaasa aidata laste ja perede heaolu tagamisele põhirõhuga probleemide ennetamisel ja varajasel sekkumisel probleemide ilmnemise korral. Projekti raames käivitati Viljandi Perepesa, kus lapsevanemad saavad omavahel kohtuda ning jagada laste kasvatamisega seotud muresid ja rõõme. Keskusest saab infot, koolitusi ning personaalset nõu spetsialistidelt seoses lapse arenguga ja lapsevanemaks olemisega. Perepesa põhilise tähelepanu all on varajase lapseea toetamine. Valdav osa teenuseid ja tegevusi on mõeldud väikelastele ja nende vanematele, alates beebiootusest kuni lapse kooliminekuni. Perepesa eesmärk on ennetada laste vaimse tervise probleeme ning laste hooletusse jätmist tehes süsteemset ennetustööd. Keskuses on avatud mängutuba, kus lapsed saavad beebieast kooliminekuni mängimas käia. Viljandi Perepesa sai 2020. aastal uued ruumid. |
| 33.4. | Sotsiaalvaldkonnas tegutsevate kodanikuühenduste toetamine | Sotsiaalvaldkonnas tegutsevale 20-le mittetulundusühingule maksti tegevustoetust 70 000 eurot. Toetati sotsiaalvaldkonna mittetulundusühingute 13 projekti elluviimist 6 730 euro ulatuses.  |
| 33.5. | Teenuste osutamine abivajajatele koostöös kodanikuühendustega | Jätkati isikliku abistaja teenuse pakkumist koostöös mittetulundusühinguga.Covid-19 haigusega seotud eriolukorrast tulenevalt sõlmiti Viljandi Tarbijate Ühistuga kokkulepe koroonaviirusega nakatunud haigete varustamiseks toidukaubaga läbi ühistu kaupluste.Eriolukorra ajal tehti kodanikuühendustega koostööd eakate ja puuetega inimeste abistamiseks ning neile teenuste tagamiseks. |
| 33.6. | 65+ elanikkonna ja tööealiste puuetega inimeste võimetekohane kaasamine ühiskondlikku ellu | Eakatele vajalik info sh Covid-19 haiguse levikuga seondub info edastati linna meediakanalite, ajakirjanduse ja otsepostituse kaudu. |
| 33.7. | Erinevates ennetusprogrammides osalemine | Osaleti programmis „Kodud tuleohutuks“ eesmärgiga muuta kodude küttekolded ohutuks ning selgitada ohtude tekkimise võimalusi majapidamistes. Projekti raames muudeti 1 kodu küttesüsteem tuleohutuks.Euroopa Regionaalarengu Fondi abiga kohandati 19 puudega inimese kodu. |
| 33.8. | Ennetustegevustele suunatud ja juhtumipõhiste koostöövõrgustike tegevus  | Soodustati koolide, lasteaedade, perede, puuetega inimeste osalemist erinevates ennetusprogrammides. Suurenenud on vajadus perevägivalla ennetamise kampaaniate ja teavitustegevuste ning noorte riskikäitumist vähendavate ja teiste ennetavate tegevuste järele. Ennetustegevustele on suunatud ka Viljandi Perepesa tegevus (vt. p.33.3.). |
| 33.9. | Tervikpildi loomine sotsiaalvaldkonna teenusepakkujatest | Info sotsiaalvaldkonna teenusepakkujatest on omavalitsuse veebilehel. Igapäevaselt edastatakse infot abivajajatele. |
| 33.10. | Sotsiaalabi ja –teenuste pakkujate ümarlaua korraldamine | Ümarlaudu linn ei korraldanud Covid-19 haiguse levikust tulenevate piirangute tõttu. Sotsiaalabi ja –teenuste pakkujad kaasasid sotsiaalameti töötajaid koosolekutele ja aruteludesse. |
| 33.11. | Temaatiliste ürituste läbiviimine koostöös mittetulundusühingutega | Korraldati erinevatele sihtgruppidele temaatilisi üritusi, mis soodustavad toimetulekut, pakuvad võimalusi liikumiseks vabas õhus ja aitavad sisustada vaba aega. Novembris **alustasid Pensionäride Liit ja Viljandi Päevakeskus vanemaealistele linlastele mõeldud tervislike jalutuskäikudega Viljandi linnas.**Covid-19 haiguse leviku tõttu jäi ära iga-aastane eakate päeva tähistamine sportliku päevaga Viljandi staadionil. |
| **Meede 34 Sotsiaaltoetuste ja teenuste kättesaadavuse parandamine ning nende pidev arendamine** |
| 34.1. | Erinevatele sihtgruppidele vajalike sotsiaalhoolekandeteenuste ja toetuste tagamine | Omavalitsuse poolt tagati kõik seadustest tulenevad teenused ja toetused. Linna registreeritud elanikele maksti sünnitoetust, lasteaia kohamaksu toetust, lasteaia toitlustamise toetust, toimetulekutoetust saanud perede lastele koolimineku ja koolilõpetamise toetust ning üliõpilastoetust, matusetoetust. Viljandi Päevakeskuse poolt tagati laste turvakoduteenuse ja täiskasvanute varjupaiga- ja turvakoduteenuse osutamine, eakatele ja puuetega inimestele sotsiaalteenuste osutamine. Neile, kes tervisliku seisundi tõttu ei ole võimelised raamatukogu külastama, korraldati tasuta koduteenindus.Lõpetati üldhooldusteenust pakkuva SA Viljandimaa Hoolekandekeskus tegevus ning alustati sihtasutuse likvideerimismenetlusega. Asutati Viljandi Linnavalitsuse hallatav asutus Viljandi Hoolekandekeskus, mis alustas tegevust 01.01.2021. |
| 34.2. | Eakate ja puuetega inimeste võimalikult kaua oma kodus elamise toetamine | Eakatele ja puuetega inimestele pakuti tavapärast koduteenust ning erinevaid tugiteenuseid, et nad saaksid võimalikult kaua oma kodus elada ja toime tulla. |
| 34.4. | Sotsiaalteenuse saajate hulgas regulaarsete rahulolu-uuringute läbiviimine | Viljandi päevakeskus viis oma klientide hulgas läbi teenusega rahulolu-uuringu. |
| **Meede 35 Sotsiaalteenuste taristu parendamine** |
| 35.1. | Leola 12a rekonstrueerimine ja sisustamine | Leola 12a hoone rekonstrueerimiseks esitatud rahastustaotlust ei rahuldatud. |
| 35.2. | Sotsiaalelamispindade parendamine   | Sotsiaalelamispindade parendamiseks töid ei teostatud. |
| **Meede 36 Tervislike eluviiside ja tervise väärtustamine ning terviseteadlikkuse tõstmine** |
| 36.1. | Viljandimaa tervise- ja heaoluprofiili tegevuskavas aastateks 2019-2022 kavandatud tegevuste elluviimises osalemine | Viidi ellu Viljandimaa tervise- ja heaoluprofiili tegevuskavas aastateks 2019-2022 kavandatud tegevusi eelduste loomiseks inimeste tervise ja heaolu paranemisele. |
| 36.2. | Tervisekäitumise alase info edastamine erinevatele sihtrühmadele  | Edastati informatsiooni tervisliku toitumise, sõltuvusainete tarbimise ennetamise ja tervist toetava turvalise käitumise kohta. Covid-19 haiguse levikuga seonduv info edastati eakatele ja puuetega inimestele (paberkandjal info edastati päevakeskuse klientidele). |
| **Meede 37 Tervishoiu valdkonna arengu toetamine** |
| 37.1. | Koostöö arendamine SA-ga Viljandi Haigla  | Tehti koostööd toetamaks Viljandi Haiglat uue haiglahoone rajamist Viljandi kesklinna. Viljandi kesklinna rajatav 23000m² suurune innovaatiline kompleks valmib 2023. aastal.SA-ga Viljandi Haigla sõlmiti koostööleping füsioteraapia teenuse osutamiseks Männimäe lasteaia nimekirjas olevatele erivajadustega lastele. |
| 37.2. | Osalemine koostööpartnerina paikkondliku tervishoiu- ja sotsiaalteenuste osutamise mudeli väljatöötamises | Osaletakse projektis inimesekeskse hoolekande- ja tervishoiusüsteemi koordinatsioonimudeli loomine ja käivitamine käitumisprobleemidega lastele ja noortele ning dementsussündroomiga inimestele Viljandi linnas ja Viljandi vallas. Projekti partneriteks on Viljandi linn, Viljandi vald, SA Viljandi Haigla ja 5 perearstipraksist.  |
| 37.3. | Koostöö tervishoiuteenuse osutajatega | Jätkati koostööd tervishoiuteenuse osutajatega. Ravikindlustuseta elanike ravile suunamiseks toetati Viljandi linnaarsti. |